આખરે રિસાઈને બેસેલા નીતિન પટેલ અમિત શાહ સાથે વાત કરીને માની ગયા છે. તેમણે માની ગયા બાદ પહેલી પત્રકાર પરિષદ કરી હતી અને કહ્યું હતું કે, ‘મને નાયબ મુખ્યમંત્રી બનાવવામાં આવ્યો છે અને બીજા નંબરના મંત્રીને શોભે તેવા ખાતા મને મળ્યા નથી. મારી પાસે પહેલા હતા તે ખાતા પણ હવે અપાયા નથી. મારી લાગણી મેં મોવડીમંડળ સુધી પહોંચાડી છે. આજે સવારે અમિત શાહનો મારા પર ફોન આવ્યો હતો. તેમણે મને યોગ્ય ખાતા આપવાનો વાયદો કર્યો છે.’